รัฐบาลไทย-ข่าวทำเนียบรัฐบาล-มท.1 แจง กทม. มีแผนรองรับการระบายน้ำ เร่งเพิ่มระบบดันท่อลอดใต้ดิน (Pipe jacking) เพิ่มประสิทธิภาพการระบายน้ำ
วันพฤหัสบดีที่ 25 พฤศจิกายน 2564
มท.1 แจง กทม. มีแผนรองรับการระบายน้ํา เร่งเพิ่มระบบดันท่อลอดใต้ดิน (Pipe jacking) เพิ่มประสิทธิภาพการระบายน้ํา
มท.1 แจง กทม. มีแผนรองรับการระบายน้ํา เร่งเพิ่มระบบดันท่อลอดใต้ดิน (Pipe jacking) เพิ่มประสิทธิภาพการระบายน้ํา
วันนี้ (25 พ.ย. 64) ที่อาคารรัฐสภา พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถาม ของนายศิริพงษ์ รัสมี สมาชิกสภาผู้แทนราษฎร เขตหนองจอก กทม. เรื่อง ปัญหาท่อระบายน้ําอุดตันทําให้เกิดน้ําท่วมขังในเขตพื้นที่กรุงเทพมหานคร ว่า ระบบการระบายน้ําของกรุงเทพมหานคร ใช้การสร้างทํานบกั้นน้ําเพื่อไม่ให้น้ําเข้ามายังพื้นที่กรุงเทพมหานคร และอีกส่วนหนึ่งมีการทําเขื่อนริมแม่น้ําเจ้าพระยา ทั้งนี้ เพื่อให้พื้นที่กรุงเทพมหานครดําเนินการระบายน้ําเฉพาะน้ําฝนที่ตกมาเท่านั้น อย่างไรก็ตามด้วยพื้นที่ของกรุงเทพมหานครนั้นสูงจากระดับน้ําทะเลปานกลางประมาณ 0.5 - 1 เมตร และพื้นที่ในกรุงเทพมหานครนั้นส่วนใหญ่เป็นสิ่งก่อสร้าง อาทิ ตึก และถนน ทําให้น้ําฝนซึมลงไปได้ยาก และที่ถือเป็นปัญหาที่สําคัญที่กระทบต่อระบบระบายน้ํา คือ ฝนที่ตกลงมานั้นไม่ว่าจะตกมาลงในพื้นที่ใด จะไหลลงไปในท่อระบายน้ํา และระบายลงไปที่ คู คลอง แล้วลงสู่แม่น้ําเจ้าพระยาอีกส่วนระบายลงอ่าวไทย และแม้จะมีอุโมงค์ระบายน้ํา พื้นที่อุโมงค์ก็อยู่ในพื้นที่ห่างจากแม่น้ําเจ้าพระยา หากฝนตกเต็มพื้นที่กรุงเทพมหานคร พื้นที่ที่อยู่ห่างไกลจะระบายน้ําไม่ได้ ต้องให้น้ําที่อยู่บริเวณใกล้แม่น้ําเจ้าพระยาระบายไปก่อนถึงจะระบายได้ ฉะนั้นจึงเกิดน้ําท่วมขังหรือรอระบาย ดังนั้น ในบางพื้นที่ก็จะมีการทําแก้มลิงรวมน้ํา เช่น บึงหนองบอน เป็นต้น ปัญหาอีกประการคือการอุดตันของท่อระบายน้ําจากขยะ ขยะส่วนใหญ่ที่พบเห็นนั้นเป็นขยะที่เกิดจากการไหลลงมาร่วมกับน้ําตามที่สาธารณะต่าง ๆ ไหลลงไปในท่อระบายน้ํา และท่อระบายน้ํากว่า 50% ยังเป็นท่อเก่าซึ่งมีความกว้างประมาณไม่เกิน 60 เซนติเมตร ถือเป็นส่วนสําคัญที่ทําให้การระบายน้ํากรุงเทพมหานครช้าลง
.
พลเอก อนุพงษ์ เผ่าจินดา กล่าวต่อว่า แนวทางการแก้ไขปัญหาระบบระบายน้ําที่กรุงเทพมหานครได้ดําเนินการ มีดังนี้ 1) กรุงเทพมหานครได้มีการขุดลอกท่อกว่า 50 - 60% ของจํานวนท่อระบายน้ํากว่า ๖,๕๖๔ กิโลเมตรในทุกปี โดยมีลําดับ คือ ในพื้นที่ที่มีปัญหาน้ําท่วมหรือเป็นจุดเสี่ยง จะทําการลอกท่อทําความสะอาดทุกปีและมีการตรวจสอบทุก 6 เดือน ในพื้นที่ที่ต้องเฝ้าระวัง จะทําความสะอาดแบบปีเว้นปี และมีการตรวจสอบทุก 6 เดือน และ พื้นที่ทั่วไป จะทําทําความสะอาดทุก 2 ปีและมีการตรวจสอบรายปี 2) การขุดลอกคูคลอง โดยกรุงเทพมหานคร มีคูคลองทั้งสิ้น 1,980 คลอง ระยะทาง 2,743 กิโลเมตร ซึ่งจะเป็นพื้นที่รับน้ําต่อจากท่อระบายน้ํา ซึ่งคูคลองต่าง ๆ ในกรุงเทพมหานคร มีการขุดลอกเพื่อเพิ่มพื้นที่เก็บน้ําและพื้นที่ระบายน้ําเพิ่มขึ้น 3) การสร้างอุโมงค์ระบายน้ํา มีการสร้างอุโมงค์เพื่อจะนําน้ําออกไปยังแม่น้ําเจ้าพระยาให้เร็วที่สุด ซึ่งในขณะนี้มีอุโมงค์ที่ดําเนินการแล้วที่จะระบายน้ําในพื้นที่ห่างไกลจากแม่น้ําเจ้าพระยาจํานวน 4 อุโมงค์ กําลังดําเนินการก่อสร้าง 1 อุโมงค์ อยู่ระหว่างหาผู้ประกอบการก่อสร้าง 3 อุโมงค์ และอยู่ระหว่างของงบประมาณอีก 2 อุโมงค์ ซึ่งจะทําให้ระบบการระบายน้ํานั้นสามารถดําเนินการระบายน้ําได้อย่างมีประสิทธิภาพเพื่อลดปัญหาน้ําท่วมขังในระยะยาว
.
พลเอก อนุพงษ์ เผ่าจินดา กล่าวเพิ่มเติมว่า นอกจากนั้นได้มีการประสานงานกับหน่วยงานระบายน้ํา ให้ระบายน้ําลงสู่แม่น้ําเจ้าพระยาไม่ให้เกิน 3,500 ลูกบาศก์เมตรต่อวินาที ที่จุดวัดบางไทร ซึ่งจะทําให้การควบคุมปริมาณน้ําในแม่น้ําเจ้าพระยาไม่ให้สูงกว่าคันกั้นน้ํา และกรุงเทพมหานครสามารถระบายน้ําออกมาได้ และการดําเนินต่อไปจะทําท่อระบายน้ํากึ่งกลางถนนโดยใช้ระบบดันท่อลอดใต้ดิน หรือ Pipe jacking เพื่อหลีกเลี่ยงปัญหาและผลกระทบต่อการจราจรและการใช้พื้นที่ของประชาชน โดยระบบนี้จะเพิ่มความสามารถในการระบายน้ําของท่อระบายน้ําเล็ก ๆ ได้ รวมถึงมีระบบกรองขยะด้วย ซึ่งกรุงเทพหานครกําลังดําเนินการอยู่ในขณะนี้